АҞӘА, рашәара 28 — Sputnik. Ашьапылампыл азы Адунеи ачемпионат —2018 аҟны мундиальк иаҵаркны автоголқәа рҭаршәраҿ арекорд шьақәыргылоуп ҳәа аанацҳауеит РИА Новости.
Уажәтәи атурнир аҿы ааҩык аспортсменцәа ркоманда иатәу амба ампылқәа ҭадыршәхьеит. 1998 шықәсазы Франциа имҩаԥысуаз ачемпионат аҿы фҩык рхатәымба ампыл ҭадыршәхьан.
Абжьбатәи ампыл ҭаиршәит Мексикеи Швециеи рыхәмарраан Мексика ахьчаҩ Едсон Альварес. Аабатәи ампыл ҭаиршәит Швеицариеи Коста-Рикеи рыхәмарраан Иан Зоммер (Швеицариа).
1998 шықәса рзы Франциа имҩаԥысуаз ачемпионат аҿы фҩык рхатәымба ампыл ҭадыршәхьан.
Мексикааи ашведцәеи рыбжьара ахәмарра аангьы инагӡан аҽа рекордк – Мексикатәи ашьапылампыласыҩ Хесус Галиардо "заатәи акарточка ҩежь" иоуит. Уи ахҭыс ҟалеит ахәмарра ианалага 15-тәи асекунд азы.